LISA 2

Sotsiaalkindlustusameti väikehanke „Prostitutsiooni kaasatute nõustamisteenused“ tehniline kirjeldus ehk teenuse miinimumstandard

1. **Teenuse sihtrühm ja eesmärk**

Teenuse sihtrühm on isikud, kes on või on olnud prostitutsioonis osalevad või kaasatud. Teenuse eesmärk on aidata kaasa prostitutsiooni kaasatud isikute prostitutsioonist väljumisele ning nende iseseisvuse ja toimetuleku parandamisele tagades samaaegselt nende inimväärikus ja inimõigused. Selleks pakutakse nõustamisteenuseid ja vajaduspõhist abi ning seeläbi vähendatakse ka prostitutsioonis osalemisega kaasneda võivaid kahjusid.

1. **Teenuse osutamisel juhindub edukas pakkuja**
   1. Asjakohastest õigusaktidest ja rahvusvahelistest konventsioonidest.
   2. Eesti sotsiaalteenuste kvaliteedijuhisest ([*https://sotsiaalkindlustusamet.ee/media/2595/download*](https://sotsiaalkindlustusamet.ee/media/2595/download)).
   3. Inimkaubanduse ohvrite tuvastamise ja teenusele suunamise juhisest  [(](file:///\\sotsmin\dfs\SKA\SKA\Üldine\PK%20Hange%20%202024\Lõplikud%20dokumendid\%20()*https://www.palunabi.ee/et/inimkaubandus-1*).
2. **Teenuse osutamise põhimõtted**
   1. Teenus on prostitutsiooni kaasatud isikule tasuta.
   2. Teenus ei eelda suunamist, prostitutsiooni kaasatu võib pöörduda otse teenusepakkuja poole.
   3. Teenuseid osutatakse olenemata ohvri rahvastikuregistris olevast elukohast.
   4. Teenuse osutamisel seatakse esikohale prostitutsiooni kaasatud isiku vaimne ja füüsiline toimetulek.
   5. Teenuse osutamisel järgitakse võrdse kohtlemise põhimõtteid ja austatakse igaühe inimväärikust. See tähendab muuhulgas, et teenus peab olema kättesaadav kõikidele klientidele sõltumata nende vanusest, religioonist, rahvusest, etnilisest kuuluvusest, seksuaalsest orientatsioonist, tervislikust seisundist ja sotsiaalsest staatusest.
   6. Teenuse osutamisel lähtutakse esmajärjekorras kliendi vajadustest ja eelistatakse abi meetmeid, mis on suunatud võimaluste leidmisele ning kliendi suutlikkuse suurendamisele korraldada oma elu võimalikult iseseisvalt.
   7. Klienti kaasatakse abi andmise kõikidel etappidel.
   8. Teenuse osutamisel tehakse igakülgset koostööd riigi ja KOV asutuste ja asjaomaste juriidiliste isikutega.
   9. Teenuse osutamisel seatakse olulisele kohale prostitutsiooni kaasatute inimkaubanduse ohvriks langemise ennetamine.
   10. Kui prostitutsiooni kaasatu on alaealine, siis peab teenusepakkuja tagama, et alaealisega töötavad spetsialistid vastaksid ka lastekaitseseaduse §-st 20 tulenevatele nõuetele.
3. **Teenuse raames teostatavad tegevused**
   1. **PROAKTIIVNE LÄHENEMINE SIHTRÜHMA LEIDMISEKS**
      1. **Välitööd** (monitooring, kontakti võtmine, kohtumine)

Välitööde eesmärgiks on leida ja kaasata sihtrühma esindajad prostitutsiooni kaasatutele suunatud nõustamisteenustele. Eelkõige on välitööd suunatud neile klientidele, kes pole eduka pakkujaga regulaarses kontaktis.

Välitööd koosnevad:

* + - 1. allikate monitoorimisest kliendikontaktide leidmiseks;
      2. visiitidest prostitutsiooni kaasatud isikute viibimis- ja tegevuskohtadesse, sihtgrupiga kontakti leidmiseks, usaldussuhte loomiseks ja selle hoidmiseks, kasutades erinevaid suhtluskanaleid või otsekontakti;
      3. sihtgrupi regulaarsest teavitamisest teenusest ja teistest abi saamise võimalustest;
      4. kliendi probleemide ning vajaduste kaardistamisest ja võimalusel abi pakkumisest ja vahendamisest teistele teenustele;
      5. inimkaubandusohvrite tuvastamisest (ka kahtluse korral), PPA teavitamisest ja kaasamisest.
    1. **Koostöö ja teavitustegevused seotud osapooltega**

Edukas pakkuja teeb aktiivset koostööd riigi- ja kohalike omavalitsuste asutustega ning asjaomaste juriidiliste isikutega (nt KOV, PPA, OA, Töötukassa, Tervishoiuasutused, teised valdkonna MTÜ-d jt). Eesmärgiks on leida iga prostitutsiooni kaasatu vajadustest lähtuvalt parimad lahendused ning olla teenusega nähtav nii koostööpartneritele kui klientidele.

* 1. **NÕUSTAMINE**
     1. **Esmane nõustamine**

Esmane nõustamine toimub välitööde raames või kohtudes prostitutsiooni kaasatutega nõustamisruumides või muus neile sobivas keskkonnas, mis on turvaline nii nõustatavale kui nõustajale. Esmane nõustamine võib toimuda distantsilt sidevahendi kaudu. Esmase nõustamise käigus võib prostitutsiooni kaasatu olla enamasti anonüümne. Nõustamist viib läbi vastava ettevalmistuse saanud töötaja.

Esmane nõustamine sisaldab vastavalt prostitutsiooni kaasatud isiku vajadustele:

* + - 1. kontakti ja usalduse loomist;
      2. ärakuulamist ja emotsionaalset toetamist;
      3. informeerimist abivõimalustest ja nõustatava õigustest;
      4. turvariskide hindamist ning vajadusel ja võimalusel tegevusplaani koostamist esmaste riskide maandamiseks ja vajalike nõustamiste planeerimiseks;
      5. alaealiste puhul koostöö algatamist KOV lastekaitsega;
      6. võimalusel järgnevate tegevuste ja kohtumiste kokkuleppimist.
    1. **Juhtumipõhine nõustamine**

Juhtumipõhise nõustamise eesmärgiks on aidata prostitutsiooni kaasatul jõuda arusaamisele oma olukorrast ja võimalustest ning aidata kaasa prostitutsioonist väljumise alustamisele, teadvustada selleks vajalikke samme ning alustada nende järkjärgulist elluviimist.

Prostitutsiooni kaasatul on õigus jääda nõustamisel anonüümseks, kuid sellisel juhul tuleb prostitutsiooni kaasatule selgitada, et teenuse osutamine talle võib olla piiratud võttes arvesse konkreetse teenuse iseloomu. See tähendab, et teenuseid (kirjeldatud punktides 4.2.2.1-4.2.2.4), mis vajavad isikustatud (personaliseeritud) infot, ei ole võimalik sellisel juhul osutada. Vajaduspõhiselt tuleb vastavad teenused edukal pakkujal välja selgitada ja prostitutsiooni kaasatule teatavaks teha.

Kui prostitutsiooni kaasatu vajab prostitutsioonist väljumiseks ja iseseisva toimetuleku parandamiseks pikaajalist ja mitmekülgset abi ning prostitutsiooni kaasatute teenuse juhtumipõhiseid nõustamisteenuseid (kirjeldatud punktides 4.2.2.1.-4.2.2.4.), mis hõlmab ka vajadust koordineerida mitme organisatsiooni koostööd abi andmisel, kasutatakse juhtumikorralduse põhimõtet lähtudes sotsiaalhoolekande seaduse (edaspidi: SHS) §-st 9.

Kõikide nõustamist osutavate spetsialistide vahel toimub koostöö ja infovahetus kliendi tulemuslikuma abistamise eesmärgil.

Juhtumipõhine nõustamine sisaldab vastavalt prostitutsiooni kaasatu vajadustele, valmisolekule ja osalussoovile järgmisi nõustamisteenuseid:

* + - 1. **Sotsiaalnõustamine**

Sotsiaalnõustamine peab sisaldama**:**

* + - * 1. individuaalsete vajaduste väljaselgitamist;
        2. koos probleemide analüüsimist ja lahenduste otsimist;
        3. õiguste ja kohustuste kohta info andmist;
        4. abivõimaluste kohta täpsema info jagamist;
        5. kliendi materiaalse olukorra kaardistamist ja humanitaarabi vahendamist;
        6. vajadusel erinevate toimetulekuoskuste õpetamist;
        7. emotsionaalset toetamist;
        8. turvariskide hindamist, vajadusel turvaplaani koostamist;
        9. abistamisest suhtlemisel riigi- ja kohaliku omavalitsuse asutustega ning juriidiliste isikutega.

Nõustamist on soovitav läbi viia nõustamisruumis kohapeal, kuid see võib kliendi soovil toimuda ka distantsilt sidevahendi kaudu. Nõustamine võiks toimuda eelistatult eraldi nõustamiseks sobivas keskkonnas, selleks loodud privaatses ruumis.

* + - 1. **Juriidiline nõustamine**

Ohvrile antav juriidiline abi peab sisaldama üht või mitut järgmistest tegevustest:

* + - * 1. õigusnõustamist, mis sisaldab prostitutsiooni kaasatule nende õiguste ja kohustuste selgitamist;
        2. kogetud olukorrast tulenevate (sh võimalike naistevastase või muu vägivallaga seonduvate) juriidiliste probleemide lahenduste kavandamist ja juhendamist, juhendamist nende lahenduste ellu rakendamisel ning abistamist selleks vajalike avalduste ja taotluste tegemisel;
        3. prostitutsiooni kaasatu suhtes tarvitatud naistevastase või muu vägivallaga seonduvalt tema esindamine või kaitsmine kohtueelses menetluses, kohtus ja mujal, sh riigi- või kohaliku omavalituse asutuste ja kolmandate isikutega suhtlemisel, sh selleks vajalike dokumentide koostamine ja õigustoimingute tegemine.

Nõustamist on soovitav läbi viia nõustamisruumis kohapeal, kuid see võib kliendi soovil toimuda ka distantsilt sidevahendi kaudu. Nõustamine võiks toimuda eelistatult eraldi nõustamiseks sobivas keskkonnas, selleks loodud privaatses ruumis.

* + - 1. **Psühholoogiline nõustamine/psühhoteraapia**

Psühholoogiline nõustamine/psühhoteraapia peab sisaldama:

* + - * 1. psühholoogilise seisundi hindamist;
        2. prostitutsiooni kaasatu emotsionaalset heaolu toetamist;
        3. psühholoogilise abi osutamist, kus lähtutakse prostitutsiooni kaasatu trauma kogemusest;
        4. koostöös pingete leevendamist ning kriisidele lahenduste leidmist;
        5. toimetuleku toetamist saavutamaks kõrgemat enesehinnangut, suuremat enesekindlust, oskusi ja enesetõhusust valikute ja otsuste tegemisel ning enesele püstitatud eesmärkide saavutamisel;
        6. probleemse olukorra läbitöötamist ning prostitutsiooni kaasatu isikupära, vajadusi ja keskkonda arvestades koos temaga alternatiivsete lahenduste ja valikuvõimaluste leidmist;
        7. psühholoogilise nõustamise/psühhoteraapia läbiviimist, kasutades tõenduspõhiseid tehnikaid, lähtudes nõustamise/teraapia eesmärgist;
        8. vajadusel psühhiaatrilise abi vahendamist.

Nõustamist on soovitav läbi viia nõustamisruumis kohapeal, kuid see võib kliendi soovil toimuda ka distantsilt sidevahendi kaudu. Nõustamine võiks toimuda eelistatult eraldi nõustamiseks sobivas keskkonnas, selleks loodud privaatses ruumis.

* + - 1. **Tugiisikuteenus**

Tugiisikuteenus peab sisaldama:

* + - * 1. prostitutsiooni kaasatu abistamine jõustamise ja juhendamise kaudu tema kohustuste täitmisel, õiguste teostamisel või toimetulekul igapäevaeluga;
        2. prostitutsiooni kaasatu võimetest ja soovidest lähtuvalt tema iseseisvuse ning osalemise suurendamist igapäevaelus;
        3. sotsiaalsete võimete arendamist;
        4. prostitutsiooni kaasatu motiveerimist ja julgustamist, juhendamist konkreetsete toimingute tegemiseks või õppimiseks.

Oluline on rõhutada, et tugiisik ei tee prostitutsiooni kaasatu eest tegevusi ära. Teenuse tulemuslikkuse huvides on oluline, et tugiisik ja klient omavahel sobiksid.

Antud teenus pole tugiisikuteenus sotsiaalhoolekande seaduse mõttes.

Nõustamist on soovitav läbi viia nõustamisruumis kohapeal, kuid see võib kliendi soovil toimuda ka distantsilt sidevahendi kaudu. Nõustamine võiks toimuda eelistatult eraldi nõustamiseks sobivas keskkonnas, selleks loodud privaatses ruumis.

* + - 1. **Muu**

Edukas pakkuja võib täiendavate ressursside olemasolu korral pakkuda lisaks prostitutsiooni kaasatutele täiendavaid tegevusi, toiminguid või teenuseid, nagu näiteks tugigruppe, kogemusnõustamise teenust, võlanõustamise teenust jne.

* 1. **JÄTKUTUGI**

Jätkutoe pakkumise eesmärgiks on pakkuda vajadusel eelnevalt välja toodud nõustamisteenuseid isikutele, kes on väljunud prostitutsioonist, kuid kelle puhul on kõrge tagasilanguse oht lähtuvalt nende haavatavusest. Jätkutuge saavate klientide abivajadus ja haavatavus tuleneb asjaolust, et nad on olnud prostitutsiooni kaasatud. Jätkutoe vajadust hindab edukas pakkuja.

Kui prostitutsiooni kaasatu vajab jätkutoe käigus iseseisva toimetuleku parandamiseks pikaajalist ja mitmekülgset abi ning prostitutsiooni kaasatute teenuse juhtumipõhiseid nõustamisteenuseid (kirjeldatud punktides 4.2.2.1.-4.2.2.4.), mis hõlmavad ka vajadust koordineerida mitme organisatsiooni koostööd abi andmisel, kasutatakse samuti juhtumikorralduse põhimõtet lähtudes SHS §-st 9.

1. **Kättesaadavus**
   1. Teenus on tööpäeva piires kättesaadav minimaalselt telefoni teel. Edukal pakkujal on kohustus jagada infot SKA 116 006 ööpäevaringse kriisiabitelefoni olemasolust ning seeläbi ööpäevaringse abisaamise võimalusest.
   2. Teenus on kättesaadav üleriigiliselt telefoni ja/või veebi teel ja teenuse osutamine kontaktselt toimub vähemalt neljas Eesti piirkonnas, milleks on Põhja-, Lõuna-, Ida-, Lääne-Eesti, suuremates linnades (täpsemalt vastavalt sihtgrupi tegutsemispiirkondadele, mis võivad sõltuda ka hooajast). Kontaktse nõustamisteenuse osutamiseks tagab edukas pakkuja nõustamiseks sobivad nõustamisruumid privaatses, turvalises keskkonnas.
   3. Teenus on kättesaadav eesti, vene ja inglise keeles. Teenuse osutamine toimub vastavalt prostitutsiooni kaasatu keeleoskusele ehk teenuse osutaja peab olema valmis osutama teenust kõigis eelnevalt nimetatud keeltes.

1. **Teenuse dokumentatsioon ja aruandlus**

Edukas pakkuja peab töökorralduses kasutama järgnevat dokumentatsiooni:

* 1. Dokumentatsioon klientide andmete kogumiseks, sh ankeedid, mida kasutatakse välitöödel ning nõustamisteenustel.
  2. Klientide tagasiside küsimustikud.

Dokumentatsioonis kogutud andmestiku põhjal peab olema täidetav väikehanke alusdokumentides, sh lepinguga sätestatud aruandlus. Nimetatud andmete kogumise vormide osas on edukal pakkujal endal väljatöötamise ja otsustusõigus tingimusel, et väikehanke alusdokumentidega sätestatud aruannete vormides nimetatud andmed on kogutud. Kui edukas pakkuja otsustab muuta pakkumusega esitatud vorme, siis teavitab ta sellest hankijat. Edukas pakkuja on kohustatud koguma andmeid klientide kohta ja esitama nende põhjal hankijale aruandeid vastavalt väikehanke alusdokumentides, sh lepingus sätestatule.